CELEX: E2008C0300
Language: lv
Date: 2008-05-21 00:00:00
Title: EBTA Uzraudzības iestādes Lēmums Nr. 300/08/COL ( 2008. gada 21. maijs ), ar ko apstiprina ārkārtas rīcības plānu putnu gripas gadījumā

25.9.2008   
            
            
               LV
            
            
               Eiropas Savienības Oficiālais Vēstnesis
            
            
               L 257/18
            
         EBTA UZRAUDZĪBAS IESTĀDES LĒMUMS
   
   
      Nr. 300/08/COL
   (2008. gada 21. maijs),
   ar ko apstiprina ārkārtas rīcības plānu putnu gripas gadījumā
   EBTA UZRAUDZĪBAS IESTĀDE,
   ŅEMOT VĒRĀ Eiropas Ekonomikas zonas līgumu (turpmāk tekstā – “EEZ līgums”), jo īpaši tā 109. pantu un 1. protokolu,
   ŅEMOT VĒRĀ Līgumu starp EBTA valstīm par Uzraudzības iestādes un Tiesas izveidošanu, jo īpaši 5. panta 2. punkta d) apakšpunktu un 1. protokolu,
   ŅEMOT VĒRĀ EEZ līguma I pielikuma I nodaļas 3.1.5.a punktā minēto tiesību aktu,
   
      Padomes 2005. gada 20. decembra Direktīva 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK,
   
   TĀ KĀ saskaņā ar Padomes direktīvas 2005/94/EK 62. panta 1. punktu Norvēģija ir izstrādājusi ārkārtas rīcības plānu, nosakot tos valsts pasākumus, kas jāīsteno putnu gripas uzliesmojuma gadījumā,
   TĀ KĀ 2007. gada 29. oktobrī saskaņā ar Padomes direktīvas 2005/94/EK 62. panta 1. punktu Norvēģija iesniedza EBTA uzraudzības iestādei (turpmāk tekstā “Iestāde”) apstiprināšanai ārkārtas rīcības plānu putnu gribas uzliesmojuma gadījumā (Nr. 449330),
   TĀ KĀ Norvēģijas ārkārtas rīcības plāna putnu gripas uzliesmojuma gadījumā tulkojums angļu valodā Iestādei iesniegts 2008. gada 31. martā (Nr. 471610),
   TĀ KĀ Iestāde cieši sadarbojoties ar Eiropas Kopienu Komisiju, ir pārbaudījusi Norvēģijas ārkārtas rīcības plānu putnu gripas uzliesmojuma gadījumā,
   TĀ KĀ pārbaudē secināts, ka Norvēģijas iesniegtais plāns atbilst minimālajām valsts ārkārtas rīcības plāna prasībām putnu gripas uzliesmojuma gadījumā, kā noteikts Padomes direktīvas 2005/94/EK X pielikumā,
   TĀ KĀ Iestāde ar savu Lēmumu 270/08/COL ir nodevusi šo jautājumu EBTA Veterinārijas komitejai, kas palīdz Iestādei,
   TĀ KĀ šajā lēmumā paredzētie pasākumi ir saskaņā atzinumu, kuru sniegusi EBTA Veterinārijas komiteja, kas palīdz Iestādei,
   IR PIEŅĒMUSI ŠO LĒMUMU.
   
               1.
            
            
               Norvēģijas iesniegtais ārkārtas rīcības plāns putnu gripas uzliesmojuma gadījumā ir apstiprināts.
            
         
               2.
            
            
               Šis lēmums stājas spēkā 2008. gada 21. maijā.
            
         
               3.
            
            
               Šis lēmums ir adresēts Norvēģijai.
            
         
               4.
            
            
               Šis lēmums ir autentisks angļu valodā.
            
         
      Briselē, 2008. gada 21. maijā
      
         
            EBTA Uzraudzības iestādes vārdā —
         Per SANDERUD
         
         
            priekssēdētājs
         
         Kristján Andri STEFÁNSSON
         
         
            Kolēģijas loceklis